ตรวจดูรองเท้า ตรวจสอบผู้ขาย
วิธีง่ายวิธีหนึ่งที่จะสังเกตสินค้าปลอม คือ การที่รองเท้ารุ่น All Stars มากับกล่องที่เห็นชัดเจนเลยว่าไม่ใช่ยี่ห้อ Converse อีกทั้งรองเท้าคู่ใหม่จะมีกระดาษบางๆ ห่อรองเท้าอยู่ในกล่อง และบางครั้งก็มีกระดาษยัดอยู่ในรองเท้าด้วย หากคุณไม่เห็นจุดสังเกต “ทั่วไป” ของรองเท้าใหม่เหล่านี้ มันก็ควรจะสงสัยอยู่ ตราของแท้จะมีดาวสีน้ำเงินเข้ม ขณะที่ของปลอมอาจมีเฉดสีน้ำเงินที่ต่างออกไป อีกทั้งรองเท้าของแท้จะมีตราประทับด้วยดาวหนึ่งดวง พร้อมลายเซ็นของ Taylor ตั้งแง่สงสัยไว้ก่อนเมื่อเจอป้ายสัญลักษณ์ที่ไม่คมชัด ของปลอมจำนวนมากจะมีป้ายที่ไม่คมชัด และมีดีไซน์หรือคำอื่นๆ ปรากฏอยู่ด้วย  รุ่น All Stars มีหลากหลายแบบและสี ตราโลโก้จะไม่เป็นสีน้ำเงินเสมอไป บางครั้งก็เป็นยางด้วย ตรวจดูตราดาว และให้แน่ใจว่าตราถูกพิมพ์อย่างเรียบร้อยคมชัด รองเท้าที่ผลิตก่อนปี 2008 จะมีเครื่องหมาย ® ใต้โลโก้ All Star หากคุณเห็นสัญลักษณ์ดังกล่าวบนรองเท้าที่ผลิตหลังปี 2008 จงระวัง ให้เช็กรอยเย็บโลโก้ด้วยแม้ว่ามันดูเหมือนของจริง หากสังเกตเห็นโลโก้ที่ดูกระท่อนกระแท่นหรือโลโก้ไม่ชัด รองเท้าคู่นั้นเป็นของปลอม โลโก้ All Stars จะมีการพิมพ์ให้เห็นเด่นชัดบริเวณด้านบนของลิ้นรองเท้า ถ้าลายพิมพ์ไม่ชัด หรือด้ายรอบๆ ลายพิมพ์รุ่ย นั่นคือของปลอม ลิ้นรองเท้าแบบดั้งเดิมจะทำจากผ้าใบบางๆ ให้ดูงานปักเย็บรอบๆ ขอบของลิ้นรองเท้าให้ดี กฎทั่วๆ ไปคือ หากการตัดเย็บไม่เรียบร้อย หรืองานเย็บไม่เท่ากัน นั่นคือของปลอม พื้นรองเท้าของรองเท้าของจริงจะมีคำว่า Converse ที่เรียบและคมชัด พิมพ์อยู่ แต่พึงระลึกไว้ว่าเวลาซื้อรองเท้ามือสอง สัญลักษณ์นี้จะซีดจางกว่าคู่ใหม่ แต่ก็ใช่ว่ามันจะเป็นของปลอม แถบจะปรากฏอยู่ที่ขอบของพื้นรองเท้า มันควรจะเรียบและดูหมดจด หากมันดูจะหลุดๆ ดูไม่แน่นหรือเรียบเสมอกัน นั่นเป็นสัญญาณอันตราย วิธีที่ดีที่สุดที่จะเข้าใจรองเท้ารุ่น All Stars คือ การเป็นเจ้าของรองเท้าสักคู่ หากคุณไม่เคยใช้รองเท้ารุ่นนี้เลย ไปซื้อมาสักคู่จากร้านค้าที่ไว้ใจได้ เมื่อคุณได้เป็นเจ้าของรองเท้ารุ่นนี้สักคู่แล้ว คุณจะทราบรายละเอียดปลีกย่อย และลักษณะเฉพาะของรองเท้ารุ่นนี้ บันทึกสถานที่ที่คุณไปเจอรองเท้าน่าสนใจเผื่อไว้กลับไปซื้อใหม่ แม้จะเป็นรองเท้า All Stars ของแท้ก็ยังต้องมีวันที่จะเปลี่ยนคู่ใหม่เช่นกัน หากราคาต่ำมากเกินควร ควรต้องตรวจดูอย่างถี่ถ้วนหรือไม่ก็เดินจากไปเสีย โดยปกติ ของปลอมจะราคาถูกกว่าของจริงมากๆ ซึ่งราคาที่ถูกลงก็แลกกับการไม่ได้รองเท้า Converse ของแท้มาครอง หากคุณเลือกจะประหยัดเงิน ก็เตรียมใจว่ารองเท้าจะพังไว รองเท้าจากถูกๆ จากโรงงานนรกไม่มีทางเทียบได้กับมาตรฐานของ Converse ทั้งวัสดุและการประกอบรองเท้า รองเท้ามาตรฐานของรุ่น All Star หุ้มข้อ ทั่วๆ ไปขายอยู่ที่ราคาตั้งแต่ 1,500 บาทถึง 3,000 บาท แล้วแต่แบบ หากคุณรับได้กับการซื้อ Converse ปลอม คุณต้องระวังเรื่องการชำระเงิน ปกติแล้ว ร้านที่รับแต่เงินสดดูจะเป็นร้านที่ไว้ใจไม่ค่อยได้เท่าไหร่ เวลาที่ซื้อของออนไลน์ คุณต้องรู้ตัวว่ากำลังอยู่บนเว็บไซต์อะไร คุณเคยซื้อของกับเว็บไซต์นั้นหรือไม่ หรือว่ามันเป็นเว็บไซต์ที่คุณรู้จักหรือเปล่า ให้แน่ใจว่าเว็บบราวเซอร์ของคุณปลอดภัย (https://) เวลาที่คุณจะจ่ายเงิน  เว็บบราวเซอร์จำนวนมาก มีแม้กระทั่งตัวล็อกที่มุมด้านบนเพื่อระบุว่า ไม่มีใครสามารถขโมยข้อมูลไปจากคุณได้ รอรับอีเมลยืนยันเวลาที่ซื้อรองเท้าจากเว็บไซต์ที่ไม่ค่อยน่าเชื่อถือ ให้ระแวดระวังเสมอเมื่อคุณซื้อสินค้าที่ตลาดนัดหรือซื้อจากร้านค้ารูปแบบอื่นๆ บางครั้ง คนขายจะพาคุณไปที่แปลกๆ และดูไม่น่าปลอดภัย เพื่อพาคุณไปซื้อสินค้าปลอม คนขายเหล่านี้กำลังทำผิดกฎหมายอยู่ ให้คุณตั้งรับให้ดี และจำไว้ว่าคุณสามารถทำธุรกรรมได้อย่างปลอดภัยกว่ามากที่ห้างสรรพสินค้า ถามตัวเองดูว่า ราคามันคุ้มกับการได้ของไม่ดีและต้องอยู่ในสภาพแวดล้อมที่ไม่น่าปลอดภัยหรือไม่ คุณไม่มีทางรู้ได้เลย เวลาที่คุณซื้อของตามตลาดนอกห้างสรรพสินค้า ว่าของชิ้นนั้นเป็นของปลอมหรือไม่ ถามคำถามหากคุณเห็นว่าราคาสินค้าดีเกินความเป็นจริง คุณสามารถตรวจจับสัญญาณได้จากภาษากายของคนขาย หากรู้สึกสงสัยว่าเขากำลังโกหก เขาก็คงจะโกหกจริงๆ นั่นแหละ คุณต้องพึ่งการตัดสินใจที่ดีที่สุดของคุณเอง มันไม่ยุติธรรมที่จะทึกทักเอาว่าของที่ขายในตลาดนัดเป็นของปลอมทั้งหมด หากตั้งใจจะไปซื้อรองเท้าจากเมืองนอก ให้ลองอ่านรีวิวคำแนะนำการท่องเที่ยวจากองค์กรการท่องเที่ยวก่อนจะไปซื้อจากที่แห่งนั้น ในรีวิวจะมีข้อมูลเกี่ยวกับเรื่องผู้ขายสินค้าปลอมในสถานที่นั้นๆ ด่านตรวจคนเข้าเมืองของสหรัฐอเมริกาอาจจะยึดของที่ดูน่าสงสัยได้ ผู้ขายจากต่างประเทศหลายรายต่างพุ่งเป้ามาขายของปลอมให้แก่นักท่องเที่ยว ตั้งการ์ดรอรับ แต่อย่าทำให้ไก่ตื่น เว้นเสียแต่ว่าคุณแน่ใจว่าคุณกำลังโดนหลอก
ตรวจดูหีบห่อ. ตรวจดูตรา Chuck Taylor. ดูตรายี่ห้อสินค้า. สังเกตลิ้นรองเท้า. ตรวจดูพื้นรองเท้า. ตรวจดูแถบตรงขอบรองเท้า. เป็นเจ้าของรองเท้ารุ่น All Stars สักคู่. เปรียบเทียบราคา. ระวังวิธีชำระเงิน. พิจารณาแหล่งที่มา. ถามคำถาม. ระวังเวลาซื้อรองเท้าจากต่างประเทศ.
https://www.wikihow.com/Spot-Fake-All-Star-Converse https://www.wikihow.com/Spot-Fake-All-Star-Converse
Examining the Shoes Checking the Seller